Tamiḍrant-agi ɣur-s sin n yinumak, anamek amenzu yerza assaɣ n yiḍrisen ɣer wansay aseklan, assaɣ-agi, yettawi-d ɣef wamek ḍefren yiḍrisen imaynuten ansay aseklan neɣ ɣef wamek i t-ḍefren s wakka, anamek-agi yeqqen ɣer tmuɣliwin i ɣef yebna usnulfu aseklan deg tmetti. Ma d anamek wis sin, d assaɣ izemren ad yili gar yiḍrisen.Yiwen ad yerwes (ad iɛaned) wayeḍ. Lmaɛna-s: aḍris wis sin ad yebnu akken yebna uḍris amenzu neɣ ad d-yawi s ɣur-s, llan sin n leṣnaf n urwas: arwas ameslaɣ, arwas uqlib2.